南園叔祖生日
作者：張鎡
朝代：宋

paragraphs: 當途老稚遮不住，京口屯雲饑待哺。
平生四海廟廊姿，八處蕃宣俱暇豫。
紹興元勳如日懸，承家有人光後先。
驥行萬里要老大，天公已與青松年。
愚孫窮好祗林藪，日汲菊潭清釀酒。
欲往壽翁道阻修，遥問長江借升斗。
人間樂事唯逍遥，蓬萊方丈非迢迢。
詩成喚鶴銜將去，認取南陽卧龍處。